སྤྱི་ལོལོའི་ཟླ་བཞི་བར་པཎ་ཆེན་རིན་པོ་ཆེ་དང་ང་ཕོད་ངག་དབང་འཇིགས་མེད་གཉིས་ཀྱིས་སྐབས་དེར་རྒྱལ་ཁབ་ཀྱིས་བོད་ཁུལ་དུ་མ་རྩ་གཏོང་ཚད་མཐོན་པོ་མེད་པའི་གནས་བབ་ལ་ཐུགས་བསམ་བཞེས་ནས།བོད་ཀྱི་དམངས་ཁྲོད་དགེ་རྩ་ཚོགས་པ་དང་རྒྱལ་སྤྱིའི་རང་བཞིན་གྱི་སྤྱི་བསྡུའི་ཐེབས་རྩ་ཚོགས་པ་ཐོག་མ་སྟེ་བོད་དར་རྒྱས་རོགས་སྐྱོར་ཐེབས་རྩ་ལྷན་ཚོགས་བཙུགས་ཤིང་ཁོང་གིས་ཚོགས་གཙོའི་འགན་བཞེས།འདི་ཡིས་ཀྲུང་དབྱང་ནོར་སྲིད་ཀྱིས་བོད་ཁུལ་འཛུགས་སྐྲུན་མ་རྩ་ཆེན་པོ་གཏོང་མི་ཐུབ་པའི་སྐབས་དེར་རོགས་རམ་གྱི་ནུས་པ་ལེགས་པོ་ཐོན་ཡོད།ཐེབས་རྩ་ལྷན་ཚོགས་ཀྱིས་རྒྱལ་ཁབ་ཕྱི་ནང་གཉིས་ནས་མ་རྩ་བསྡུས་ཤིང་བོད་ཁུལ་གྱི་རིག་གནས་དང་སློབ་གསོ།དཔལ་འབྱོར།ཚན་རྩལ།སྐྱེ་ཁམས་ཁོར་སྲུང་།དབུལ་སྐྱོར་དཀའ་སེལ་བཅས་ལ་མ་རྩའི་རོགས་རམ་གནང་ཡོད་ལ།ལྷག་པར་དུ་བོད་ཀྱི་རིག་གནས་དང་སློབ་གསོ་ལ་མ་དངུལ་འབོར་ཆེན་གནང་ཡོད།